Oliespoeling: Die jongste in omgewingsvriendelike skoonheidsneigings - Goeie Huishouding
Oliespoeling: Die jongste in omgewingsvriendelike skoonheidsneigings
Ons verduidelik die antieke praktyk … en hoe dit jou mondgesondheid kan verbeter
Daar is baie te sê vir antieke praktyke wat die toets van die tyd deurstaan het. Een so 'n ritueel vir mondhigiëne wat onlangs weer sy verskyning gemaak het, is oliespoeling of olietrekking ("oil pulling"), en indien die aanhangers van hierdie praktyk geglo kan word, kan dit jou mondhigiëne 'n reuse-hupstoot gee en vir skitterwit tande sorg.
First time oil pulling! Anyone ever do this? There's so many benefits I'm reading about! #oilpulling #sundayfunday #healthy #bacteria #coconutoil
A post shared by ✨?✨?✨H e a t h e r G✨?✨?✨ (@bars_to_barbells) on Apr 9, 2017 at 7:08am PDT
Maar wat is dit presies? Oliespoeling is 'n antieke Ayurvediese praktyk waarvolgens jy jou mond vir 20 minute met 'n lepel olie uitspoel nadat jy soggens wakker geword het.
Alhoewel die idee hieraan jou dalk aardig laat voel, is daar baie mense wat daarby sweer, en sê dat dit tandpyn verlig, tande bleik, jou asem verfris en help om van gifstowwe en skadelike bakterieë in die mond ontslae te raak wat tot siektes kan lei.
Lees: Wat jou mond van jou gesondheid sê
Die beste olies vir oliespoeling is klapper-, sonneblom- en sesamolie en alhoewel 20 minute dalk na 'n ewigheid voel, neem dit nie lank om aan hierdie olierige oggendritueel gewoond te raak nie. Kenners is steeds verdeeld oor enige langtermyn-voordele van oliespoeling, maar volgens diegene wat dit beoefen, bestaan daar verskeie gesondheids- en kosmetiese voordele.
As jy dus daarvoor kans sien, kan jy dit gerus op die proef stel. Alhoewel dit nie jou gereelde tandesorgregime mag vervang nie, kan dit 'n aanwins vir jou mondhigiëne wees.
Start your week with a cleanse. Use some of the #kriyas to detoxify and purify your body. Try #oilpulling or #tonguescrapiung to begin with!